ኢትዮጵያና ሩዋንዳ በጋራ ለመስራት የሚያስችላቸውን 11 ስምምነቶችን ተፈራረሙ
ኢትዮጵያና ሩዋንዳ በጤና፣ በትምህርት፣ በቱሪዝም፣ በህግ፣ በጸጥታ፣ በባህልና ስፖርት፣ በሚድያና ኮሚዩኒኬሽን እንዲሁም በውኃና ኢነርጂ ልማት በጋራ ለመስራት የሚያስችላቸውን ስምምነት ሁለቱም መሪዎች ትናንት በኪጋሊ ተፈራርመዋል ፡፡መሪዎቹ ስምምነቶችን ለመተግበር ቁርጠኝነታቸውን የገለጹ ሲሆን፤በአከባቢያዊና አህጉራዊ እንዲሁም ዓለም አቀፋዊ ጉዳዮች ላይ አብረው ለመስራትም ተስማምተዋል ፡፡የኢፌደሪ ጠቅላይ ሚኒስትር ኃይለማርያም ደሳላኝ በዚሁ ጊዜ ባደረጉት ንግግር ኢትዮጵያ ከሩዋንዳ በገጠር ልማት የተመዘገቡ ውጤታማ ስራዎች ልምድ መቅሰማቸውን ገልጸዋል ፡፡በተለይም በዘመናዊ ሰፈራ ፕሮግራም፣ በገጠር የቤቶች ልማት፣ በግብርና ሽግግርና በመሬት ልማት የምትወስዳቸው ጠቃሚ ልምዶች መሆናቸውን አብራርተዋል ፡፡ፕሬዝዳንት ፖል ካጋሜ በበኩላቸው ሁለቱም ሀገራት አጋርነታቸውን ይበልጥ በማጠናከር ያላቸውን ተሞክሮ የሚለዋወጡበትና ህዝባቸውን ተጠቃሚ የሚያደርጉበት  መሆኑን ነው ያስገነዘቡት ፡፡የአገራቸውን ኢኮኖሚያዊ እድገት ለማፋጠን እንደሚፈልጉ ያጠቆሙት ፕረዚዳንቱ ይህንን ዕውን ለማድረግ ደግሞ ከኢትዮጵያ ፈጣን ልማት ብዙ የሚሟራቸው ስኬታማ ስራዎች አንዳሉ አስረድተዋል ፡፡የሩዋንዳ መንግስት የህዝብ ፍላጎት ማዕከል አድርገቶ እንደሚሰራ የጠቆሙት ፖል ካጋሜ፤  ለዚህም ህዝባቸውን ተጠቃሚ የሚያደርጉ ስትራቴጂዎችን ነድፈው እየተንቀሳቀሱ መሆናቸውን ነው ያስታወቁት ፡፡ጠቅላይ ሚኒስትር ኃይለማርያም ደሳለኝ ትናንት በሰሜት ሩዋንዳ የሚገኝ የተፋሰስ ልማት ስራም የጎበኙ ሲሆን የሶስት ቀን ጉብኝታቸውን አጠናቀው ዛሬ ይመለሳሉ ተብሎ ይጠበቃል ፡፡ኢትዮጵያ ከሩዋንዳ ጋር ያላትን ግንኙነት የበለጠ ለማጠናከር በኪጋሊ ትናንት ዕለት ኤምባሲዋን ከፍታለች ፡፡ምንጭ -ዘ ኒውስ ታይምስ